KURZUS: Gyártási folyamatok tervezése és minőségbiztosítása

MODUL: II. modul: Létesítménygazdálkodás

6. lecke: A létesítménytervezés döntési szempontjai

|  | Tanulási útmutató
| Tevékenységek
| jegyezze meg azt az 5 tényezőt, amelyek a létesítmény-tervezésre vonatkozó döntést befolyásolják, jegyezze meg, hogy a fent említett 5 tényező hogyan befolyásolja a tervezést, sorolja fel a létesítmények négy alapvető típusát (az orientáció alapján), és jegyezze meg ezek jellemzőit, jegyezze meg az egyedüli létesítmény-elhelyezés és a több üzem vagy raktár rendszerében való elhelyezés módszereinek (súlyozott pontszám módszer, gravitációs központ módszer) jellemzőit.
| Követelmények
| Ön akkor sajátította el megfelelően a tananyagot, ha
| a létesítmény-tervezés tényezőire vonatkozó állításokról el tudja dönteni, hogy azok igazak vagy hamisak, a létesítmények négy alapvető típusát párosítani tudja azok jellemzőihez, a súlyozott pontszám módszerre és a gravitációs központ módszerre vonatkozó állításokról el tudja dönteni, hogy azok igazak vagy hamisak.
| Tananyag
| A létesítmény tervezés a hosszú távú kapacitás tervezés része, amikor a vállalat a létesítmény méretéről, időzítéséről és elhelyezéséről dönt. A létesítménytervezésre vonatkozó stratégiai döntést az alábbi tényezők befolyásolják.
| 6.1. A létesítménytervezést befolyásoló tényezők
| 6.1.1. Előrejelzett kereslet
| A létesítmény stratégiai kialakítása a kereslet előrejelzését teszi szükségessé, még ha ez az előrejelzés meglehetősen bizonytalan is.
| 6.1.2. A létesítmények költsége
| A létesítmények mérete meghatározza annak létrehozási költségeit. A kapacitás növelésének sebességét, időzítését és a létesítmény elhelyezését nagy mértékben befolyásolják a költségszempontok.
| 6.1.3. A versenytársak várható viselkedése
| Ha a vállalat arra számít, hogy a versenytársak lassan reagálnak a kereslet növekedésére, akkor ez a kapacitások gyors kiépítéséhez vezethet a jövőbeli magas piaci részesedés megszerzése érdekében. Ha a várakozások szerint a versenytársak reagálása gyors, az óvatossá teheti a vállalatot.
| 6.1.4. Üzleti stratégia
| Az üzleti stratégia befolyásolhatja, hogy az új üzem létrehozása során mire helyezik a hangsúlyt: a költség, a kiszolgálási színvonal, esetleg a rugalmasság a döntő szempont. Egy magas kiszolgálási színvonalra törekvő stratégia például tartalék kapacitások kialakításához, vagy a piachoz közelebb elhelyezett létesítmény létrehozásához vezethet.
| 6.1.5. Nemzetközi szempontok
| A piac globalizálódásával a létesítmények elhelyezésének szempontjai is globalizálódnak. Ez nem csak az olcsó munkaerőre építésben merül ki, a létesítményeknek a globálisan legjobb stratégiai előnyöket kínáló helyre kell kerülniük.
| 6.2. A létesítmények típusai
| A létesítményeknek négy alapvető típusát különböztetjük meg:
| termékorientált, piacorientált, folyamatorientált és általános célú
| létesítmények.
| 6.2.1. Termékorientált létesítmények
| A termékorientált létesítmények egy termék, vagy termékcsalád előállítását végzik, rendszerint nagy piacok részére. Ilyen üzemeket alakítanak ki alacsony szállítási költségek, ill. nagy méretgazdaságossági előnyök esetén.
| 6.2.2. Piacorientált létesítmények
| A piacorientált létesítmények azon a piacon helyezkednek el, amelyet kiszolgálnak. A szolgáltatások nem szállítható fajtái ebbe a csoportba sorolhatók. A magas szállítási költségek, a gyors reagálás iránti fogyasztói igény, illetve az egyedi rendelések felé orientálódás piacorientált üzemeket eredményez.
| 6.2.3. Folyamatorientált létesítmények
| A folyamatorientált létesítmény egy, vagy maximum két technológián alapul, mely technológia azonban adott esetben számos termék előállítására képes. Ezek az üzemek rendszerint alkatrészeket, vagy részegységeket gyártanak, amelyeket más létesítményeknek további feldolgozás céljára szállítanak. A folyamatorientált létesítmények jellemző példája az autóipar.
| 6.2.4. Általános célú létesítmények
| Az általános célú létesítmények többfajta terméket állítanak elő, több folyamat segítségével. A kisvállalkozások zöme ebbe a kategóriába tartozik, mivel nincs elegendő pénzügyi forrásuk a létesítmény specializálására.
| 6.3. Telephely meghatározás módszerei
| A telephelyválasztás módszertanának meghatározását nagymértékben befolyásolják a probléma felmerülésének körülményei.
| Önálló, egyedüli létesítmény elhelyezése esetén (pl. vállalatalapításkor) nem kell figyelemmel lennünk a vállalat más létesítményeinek elhelyezkedésére. Ilyenkor több szempont (pl. szállítási lehetőségek, adók, munkaerő költsége és léte) számszerű figyelembevétele is lehetséges. Több üzem vagy raktár rendszerében való elhelyezés esetén általában a termelési és elosztási költségek csökkentése miatt kerül sor új létesítmény létrehozására. Az elhelyezés során alkalmazott kritériumok között éppen ezért kitüntetett szerepe van a szállítási költségeknek.
| 6.3.1. Egyedüli létesítmény elhelyezése
| A súlyozott pontszám módszer a létesítmények elhelyezésének egyik alapvető módszere. Jellemzően önálló létesítmények elhelyezésekor alkalmazható, de hasznos kiegészítő eszköz lehet más esetekben is. Előfeltétele, hogy már találtunk olyan helyeket, amelyek a alkalmasak lehetnek telephelyeknek. A módszer lehetővé teszi, hogy ezek közül a telephelyek közül kiválasszuk a leginkább megfelelőt. Miután meghatároztuk az alternatív telephely-lehetőségeket, meg kell határoznunk a döntést befolyásoló kritériumokat, valamint ezeket a kritériumokat súlyozottan kell figyelembe venni.
| 6.3.2. Több üzem vagy raktár rendszerében való elhelyezés
| Ehhez az elhelyezési döntéshez a gravitációs központ módszer a legegyszerűbben felhasználható.
| A gravitációs központ módszer alapfelvetése, hogy a döntési terület (a fizikai terület) homogén, vagyis mindenütt azonosak a feltételek. Ilyen esetekben kizárólag a szállítási költségek a relevánsak a döntés szempontjából. A szállítási költségek megállapításához az alábbi gondolatmenet szükséges.
| Adott n telephely (ezek lehetnek beszerzési források, értékesítési piacok, a vállalat többi telephelye stb.). Ezek elhelyezkedése jól leképezhető egy koordináta-rendszerben. Ismert továbbá, hogy mekkora a szállítandó mennyiség (és az ezzel arányos szállítási költség) az új telephely és a régi között. Ezek alapján a következő képletek segítségével meghatározható az úgynevezett gravitációs központ, vagyis lesz.
C x = ∑ d x i V i ∑ V i ; C y = ∑ d i y V i ∑ V i
| ahol Cx = a gravitációs központ x koordinátája Cy = a gravitációs központ y koordinátája dix= az i. telephely x koordinátája diy = az i. telephely y koordinátája Vi = a szállított termék mennyisége az i. telephely és a gravitációs központ között.

|  | Önellenőrző kérdések
| 1. Döntse el, hogy az alábbi állítások igazak vagy hamisak!
A létesítmény stratégiai kialakítása szükségessé teszi, hogy a gyártandó termék iránti várható keresletet megpróbáljuk meghatározni. |
A létesítmények méretétől nem függ a létrehozási költség. |
Ha a vállalat arra számít, hogy a versenytársak lassan reagálnak a kereslet növekedésére, akkor ez a kapacitások gyors kiépítéséhez vezethet. |
Egy magas kiszolgálási színvonalra törekvő stratégia a tartalék kapacitások csökkentésére törekszik. |
| 2. Melyik típusú létesítményre jellemző az alábbi állítás: "Egy termék, vagy termékcsalád előállítását végzik, rendszerint nagy piacok részére."
| a) A termékorientáltra.
| b) A piacorientáltra.
| c) A folyamatorientáltra.
| d) Az általános célúra.
| 3. Melyik típusú létesítményre jellemző az alábbi állítás: "Rendszerint alkatrészeket, vagy részegységeket gyártanak, amelyeket más létesítményeknek további feldolgozás céljára szállítanak."
| a) A termékorientáltra.
| b) A piacorientáltra.
| c) A folyamatorientáltra.
| d) Az általános célúra.
| 4. Melyik típusú létesítményre jellemző az alábbi állítás: "Többfajta terméket állítanak elő több folyamat segítségével."
| a) A termékorientáltra.
| b) A piacorientáltra.
| c) A folyamatorientáltra.
| d) Az általános célúra.
| 5. Döntse el, hogy az alábbi állítás igaz vagy hamis!
A súlyozott pontszám módszer alkalmazásának előfeltétele, hogy már találtunk olyan helyeket, amelyek alkalmasak lehetnek telephelyeknek. |
| 6. Döntse el, hogy az alábbi állítás igaz vagy hamis!
A gravitációs központ módszert főként az egyedüli létesítmények elhelyezésének meghatározása során alkalmazzák. |
| 7. Döntse el, hogy az alábbi állítás igaz vagy hamis!
A gravitációs központ módszer segítségével az a telephely határozható meg, ahonnan a különböző termékek el- és beszállításának összköltsége minimális. |